Suurtele toidueksportijatele on kõrged hinnad makroökonoomiliselt  tulusad, aga tarbija ikkagi kannatab. Teravilja eksportivad riigid on asunud koduturu hea varustamise nimel väljavedu piirama. Importivad riigid otsivad võimalusi kodumaise toodangu suurendamiseks ja laovarude soetamiseks. Euroliit on loobunud mõnedest ületootmise vastastest reeglitest kartes puudujääki. Ühendriikides eeldatakse puuvilla (aga ka maisi, odra ja soja) hinna tõusu järgmisel aastal, sest farmerid suurendavad muu arvelt nisu külvipinda.